পিছোল মুখ্যমন্ত্রীর মুর্শিদাবাদ সফর! নতুন সূচি জানাল প্রশাসন

কলকাতা: মুখ্যমন্ত্রীর মুর্শিদাবাদ সফরে বড়সড় বদল। আগে প্রশাসনের তরফে জানানো হয়েছিল, মুখ্যমন্ত্রী আগামী ৫ মে মুর্শিদাবাদ সফরে যাবেন মুখ্যমন্ত্রী মমতা বন্দ্যোপাধ্যায় (Mamata Banerjee)। এবার মমতার নবাবের জেলার সফর পিছিয়ে গেল। নতুন সফরসূচি জানিয়ে দিল প্রশাসন। বৃহস্পতিবার সন্ধ্যা নাগাদ জেলা প্রশাসনের তরফে জানানো হয়েছে, ৫ মে’র বদলে ৬ তারিখ মুর্শিদাবাদ সফরে যাবেন মুখ্যমন্ত্রী। ওই দিন সামশেরগঞ্জের ক্ষতিগ্রস্ত পরিবারের সঙ্গে সাক্ষাৎ ও প্রশাসনিক সভা করবেন মুখ্যমন্ত্রী মমতা বন্দ্যোপাধ্যায়।

ওয়াকফ আইন (waqf Bill) নিয়ে মুর্শিদাবাদ (Murshidabad )উত্তপ্ত হয়ে ওঠে। আর সেই সব এলাকা ঘুরে দেখতে এবার মুর্শিদাবাদ যাচ্ছেন মুখ্যমন্ত্রী মমতা বন্দ্যোপাধ্যায় (Cm Mamata Banerjee)। এই সফরেই মুখ্যমন্ত্রী একগুচ্ছ সরকারি প্রকল্প ঘোষণা করবেন বলে খবর। মুর্শিদাবাদের ক্ষতিগ্রস্ত পরিবারগুলিকে সাহায্য করা হবে। নিহত এজাজ আহমেদের পরিবারকেও আর্থিক সাহায্য করা হবে বলে খবর। প্রশাসনের তরফে জানানো হয়েছে, ৬ মে মুখ্যমন্ত্রীর সড়ক পথে প্রথমে জঙ্গিপুরের সামশেরগঞ্জে আসার কথা রয়েছে। সেখানে কয়েকটি গ্রামে এবং ধুলিয়ানে নিজের কর্মসূচি শেষ করে মুখ্যমন্ত্রী ওই দিন দুপুরে সুতির ছাপঘাটি ময়দানে প্রশাসনিক বৈঠক করে বিভিন্ন প্রকল্পের সুবিধা যোগ্য উপভোক্তাদের হাতে তুলে দেবেন।’

আরও পড়ুন: সোমবার মুর্শিদাবাদ যাচ্ছেন মুখ্যমন্ত্রী, ঘুরে দেখবেন এলাকা

প্রসঙ্গত, সংশোধিত ওয়াকফ আইন প্রত্যাহারের দাবিতে উত্তাল হয়ে উঠেছিল নবাবের জেলা মুর্শিদাবাদ। দুষ্কৃতীদের তাণ্ডবে প্রচুর বাড়িঘর ভাঙচুর হয়। ঘরছাড়া হন বহু মানুষ। মুর্শিদাবাদের ওয়াকফ অশান্তির পর মুখ্যমন্ত্রী কেন সেখানে যাচ্ছেন না, তা নিয়ে বিরোধীদের কুৎসার শেষ ছিল না। মমতা জানিয়েছিলেন, ঠিক সময় হলেই তিনি যাবেন। জানিয়েছিলেন মে মাসের প্রথম সপ্তাহেই সেখানে যাচ্ছেন।

অন্য খবর দেখুন